Усё вышэйсказанае як мага лепш пацвярджае думку суразмоўніка аб тым, што для плённай працы ў эстэтычным выхаванні моладзі трэба быць адкрытым для эксперыментаў і не абмяжоўвацца пэўным напрамкам — толькі музыкай або літаратурнай творчасцю. Добрыя вынікі дасягаюцца ў супрацоўніцтве з калегамі і прадстаўнікамі іншых прафесій, бо само паняцце “музычная культура” вельмі шырокае і разнастайнае. У якасці прыкладу Пётр Пятровіч расказаў, як дзякуючы яго творчаму тандэму з прарэктарам па выхаваўчай рабоце Уладзімірам Ясевым з’явіўся гімн магілёўскага ўніверсітэта “Зорка імя Куляшова”.